ABRAHAM LINCOLN EN LEIERSKAP – Attie se koffietafel.
Hy is in 'n houthuis gebore; hy het minder as een jaar formele opvoeding gehad – en hy word president. Wat egter opvallend is, is sy mislukkings:
1843: hy verloor die nominasiestryd vir die Amerikaanse Kongres.
1846: hy word verkies tot die Kongres, maar twee jaar later is hy uit, want sy party het Kongreslede se termyn tot twee jaar beperk
1854: hy verloor 'n verkiesing as senator.
1856: hy verloor die nominasie vir vise-president.
1858: hy verloor weer die verkiesing as senator,
Ook op persoonlike vlak gaan dit maar sleg met hom: sy eerste liefde sterf; 'n vrou verwerp sy huweliksvoorstel – klinies was hy depressief. Ten spyte van al sy terugslae word hy in 1860 as president van die VSA verkies.
Wat kan ons van Lincoln leer?
Hoe kan ek my mislukkings verander in suksesse?
Let op: elke keer as Lincoln misluk het, was hy terug om iets groters te doen. Hy het dikwels misluk, maar soos Maxwell sê: opwaartse mislukking. Dit beteken dat hy innerlik baie sterk moes gewees het. Daar was baie emosionele en professionele hekkies waaroor hy moes kom, maar nooit het 'n terugslag hom permanent ondergekry nie.
Hoe dikwels laat ek en jy toe dat mislukking ons toekoms bepaal? Hoe het Lincoln daarin geslaag om uit elke mislukking te leer – om sterker anderkant uit te kom? Ons kan twee lesse by Lincoln leer:
Volharding. Dit is die kern en Lincoln was 'n meester in volharding.
Glo in jouself. Lincoln het hom as 'n leier gesien lank voordat hy een was. Dit was nie arrogansie of leë ambisie nie. Hy het 'n doel in die lewe gehad wat die moeite werd was om na te streef.
Ek kan ook hierdie twee eenvoudige beginsels toepas om my lewensroeping te ontdek en te bereik.
Julie 14, 2008
Christen tieners., Die Christelike Lewe, Geestelike Leierskap, Nagedink
4 thoughts on "ABRAHAM LINCOLN EN LEIERSKAP"
Julie 14, 2008 om 08:11
Moenie toelaat dat iemand jou drang om jouself te verbeter, wegvat nie.
Julie 14, 2008 om 10:16
Inderdaad 'n goeie voorbeeld. Hoeveel jong mense vandag sê hulle kan nie gaan swot nie, want niemand wil vir hulle beurse gee nie. Ek het sedert my st7 jaar elke vakansie gewerk en selfs op universiteit het ek gewerk, maar ek het klaar gestudeer- 'n studielening van R200000 ten spyt. En dit was in die dae wat 'n mens 'n huis kon koop met R200000. Dit is egter binne drie jaar afbetaal.